@ The Bend Selfsorg Gastehuis | Tariewe
Let wel dat daar 'n 2 km grondpad na die instansie lei. Gaste moet voor hulle arriveer navraag doen oor die toestand van dié pad aangesien dit weens onvoorsiene omstandighede kan verander. Leerlinge kán op gesonde manier skool toe gaan - Solidariteit WêreldSolidariteit Wêreld
Tuis › Mediaverklarings › Leerlinge kán op gesonde manier skool toe gaan
Solidariteit het vandag ʼn omvattende kode van goeie praktyk bekendgestel wat skole sal help om op ʼn gesonde manier oop te maak. Die praktykskode is deur beroepsgesondheidskenners opgestel en bevat beste praktyke ingevolge die tersaaklike wetgewing en regulasies om skole te ondersteun om leerlinge weer vanaf 1 Junie te ontvang.
Die doel van die kode is om te help dat leerlinge weer voluit kan leer, maar ook om risiko’s rondom Covid-19 effektief te bestuur.
“Die gesondheid van onderwysers, leerlinge en ander personeel is vir Solidariteit belangrik, maar toegang tot gehalte-onderrig en kontaktyd tussen leerling en onderwyser is net so belangrik,” sê Hennie Bierman, hoof van Solidariteit se beroepsgildes. “As goeie maatreëls ingestel is en geld, is dit nie nodig om tussen gesondheid en onderrig te kies nie. Ons kan gesonde fisiese kontakonderrig kies en leerlinge kan met gemak vanaf 1 Junie terugkeer skool toe.”
Die praktykskode is deel van Solidariteit se oorhoofse strategie vir veilige werk. Skole met reeds bestaande maatreëls kan hierdie kode gebruik om hul maatreëls aan te vul en skole wat nog nie die nodige omvattende planne gereed het nie, kan hierdie kode as raamwerk gebruik om ʼn doeltreffende plan volgens die skool se unieke behoeftes saam te stel.
Volgens Solidariteit sal die implementering van hierdie kode dit vir skole moontlik maak om die akademiese jaar op ʼn gesonde wyse te hervat.
“Ons nooi skole uit om hierdie praktykskode te gebruik en om met Solidariteit in verbinding te tree vir bystand en advies om die nodige maatreëls ingestel te kry. Te midde van hierdie ongekende krisis kan hierdie praktykskode ʼn basis vorm vir skole sodat ons onderwysers, personeel en leerlinge op ʼn gesonde manier kan terugkeer skool toe en weer voluit kan leer,” sluit Bierman af.
Vir die praktykskode klik hier.